b'\n_START_ARTICLE_\nChristiaan Barnard\n_START_SECTION_\nPresaditev srca\n_START_PARAGRAPH_\n3. decembra 1967 je pri poskusu transplantacije \xc4\x8dlove\xc5\xa1kega srca vodil 31-\xc4\x8dlansko zdravstveno ekipo. Prvi\xc4\x8d v zgodovini je presaditev srca uspela. Bolnik je bil Louis Washkansky, ki je v peturnem posegu prejel srce 25-letne darovalke Denise Darvall. Slednja se je smrtno ponesre\xc4\x8dila v prometni nesre\xc4\x8di. Presaditev je potekala v kaapstadski bolni\xc5\xa1nici Groote-Schuur. Kljub uspe\xc5\xa1ni operaciji je bolnik umrl \xc4\x8dez 18 dni zaradi plju\xc4\x8dnice, ki je bila posledica zavrnitvene reakcije._NEWLINE_Drugi pacient, ki je mu je Bernard presadil srce, je bil Philip Bleiberg. Operacija je potekala 2. januarja 1968 in bolnik je po posegu \xc5\xbeivel 19 mesecev.'